MLDataScientist/Wikipedia-uzbek-2024-05-01 huggingface dataset:
Édith Piaf

Édith Piaf (; ; ; 19-dekabr 1915 – 11-oktabr 1963), asl ismi — Édith Giovanna Gassion (), fransuz qoʻshiqchisi va aktrisa boʻlgan. Piaf Fransiyaning milliy divasiga va eng taniqli xalqaro yulduzlaridan biriga aylangan. Piaf ashulalari uning hayotini aks ettirib, shanson va balladalarida sevgi, yoʻqotish va qaygʻu haqida kuylanadi. Eng mashhur qoʻshiqlari sirasiga „La Vie en rose“ (1946), „Non, je ne regrette rien“ (1960), „Hymne à l'amour“ (1949), „Milord“ (1959), „La Foule“ (1957), „l’Accordéoniste“ (1955) va „Padam … Padam …“ (1951) kiradi.

Manbalar

Havolalar 
 Edith Piaf and her Paris
 

Fransiyalik aktrisalar
Fransiyalik qoʻshiqchilar
Frida Kahlo

Frida Kahlo de Rivera (; ; ), yoki Magdalena Karmen Frida Kahlo Kalderon (; Koyoakan, Mexiko, 6-iyul 1907 — 13-iyul 1954), — oʻz avtoportretlari bilan mashhur boʻlgan meksikalik rassom.

Kolumbgacha boʻlgan xalqlar Meksika madaniyati va sanʼati uning ijodiga sezilarli taʼsir koʻrsatgan. Frida Kahloning rassomlik uslubini baʼzida sodda sanʼat yoki folk-art sifatida baholaydilar. Surrealizm asoschisi Andre Breton uni surrealistlar qatoriga kiritgan.

Manbalar

Havolalar 
 Frida Kahlo va uning rasmlari haqida toʻliq tarjimai hol 
 Tarjimai hol va Frida Kahlo rasmlari
 FRIDA KAHLO DUNYOSI
 Frida Kahlo kundaligi 
 Frida Kahlo rasmlarining qayta ishlanishi 
 Frida Kahloning hayoti va vafoti
 Frida Kahlo va Diyego Riverining fotosuratlari

Meksika rassomlari
Ayol rassomlar
Surrealistlar
Meksika kommunistlari
Amerika madaniyati
Bola

Bola — asosiy maʼnosi — bolalik davridagi inson. Bolalikning yosh chegaralari turli madaniyatlarda, hayotiy sikl nazariyalarida va huquqiy tizimlarda farq qiladi. Umuman olganda, bola deb tugʻilish paytidan boshlab to jinsiy balogʻatga yetguncha boʻlgan davrdagi insonga aytiladi. Qiz — ayol jinsidagi bola; Oʻgʻil — erkak jinsidagi bola.

Bola sogʻligʻiga bagʻishlangan tibbiyot boʻlimi pediatriya deb aytiladi.

Tarixiy maʼlumotlar 
Olimlar bola haqidagi taʼlimot eramizdan oldingi IV asrda tibbiyot otasi Gippokratning "Bola tabiati haqida" nomli kitobi bilan boshlangan deb hisoblaydilar. Keyinchalik (I—II asrlar) bolalarni tarbiyalash va parvarishlash haqida Sels, Galen va Soranlar yozadilar. Keyingi 15 asr davomida amalda oldin Galen va Soran tomonidan bayon etilganlar takrorlandi. Lekin, koʻp bolalar oʻlimi, muhtojlarga yordam beruvchi tashkilotlarning paydo boʻlishi, shuningdek Yevropaning ayrim davlatlarida tashlandiq va boquvchisini yoʻqotgan bolalar uchun tarbiya uylarining ochilishi XV-XVII asrlarda bolalar organizmining oʻziga xos xususiyatlariga qiziqish uygʻonishiga sababchi boʻldi — bolalarni tarbiyalash va parvarishlashga bagʻishlangan koʻp sonli asarlar chop etildi.

Bolalik davrlari 
Bola — doimo oʻsuvchi va rivojlanuvchi organizm, har bir yosh bosqichida maʼlum morfologik, fiziologik va psixologik xususiyatlarni egallab boradi. Postnatal (tugʻilgandan keyingi) davrda quyidagilar farqlanadi:
 yangi tugʻilganlik davri (hayotining birinchi toʻrt haftasi (28 kun))
 emadigan yosh (hayotining 29-kunidan boshlab bir yilgacha)
 yasli yoki maktabgacha yoshdan oldingi davr (uch yilgacha)
 maktab yoshigacha boʻlgan davr (uch yildan yetti yilgacha)
 kichik maktab yoshi (yetti yoshdan oʻn bir yoshgacha)
 katta maktab yoshi (oʻn ikki yoshdan oʻn yetti - oʻn sakkiz yoshgacha)

Balogʻatga (voyaga) yetish yoshi 
 Koʻpchilik davlatlarda balogʻatga yetish yoshi 18 yoshdan boshlanadi.
 Balogʻatga yetishning eng kichik yoshi Farer orollarida oʻrnatilgan — 14 yosh.
 Kubada balogʻatga yetish 16 yoshda keladi.
 Oʻzbekistonda balogʻatga yetish yoshi — 18 yosh.

Shuningdek qarang — Balogʻatga yetish

Bola rivojlanishi 

Bola rivojlanishi — goʻdakning ulgʻayishi jarayonida uning jismoniy va psixologik rivojlanishi bilan kechuvchi jarayon va mexanizmlarni oʻrganishga bagʻishlangan fan yoʻnalishi.

Oʻsmirlik (oʻspirinlik) davri 

Bolaning jinsiy balogʻatga yetish yuz beradigan va organizm rivojlanishining yuqoriroq darajasiga oʻtish davri — balogʻatga yetish.
Oʻsmir — yoshi bolalikdan oʻspirinlikga oʻtayotgan yigit yoki voyaga yetgan qiz. Hozirgi fan oʻsmirlik yoshini davlat (yashash mintaqasi) va madaniy-milliy xususiyatlarga, shuningdek jinsiga bogʻliq ravishda aniqlaydi (12-14 yoshdan 15-17 yoshgacha).

2011-yilga dunyoda milliarddan ortiq oʻsmir mavjud deb hisoblanadi.

Manbalar

Yana qarang 
 Jismoniy rivojlanish
 Butunjahon bolalar kuni
 Xalqaro bolalar televideniyesi va radioeshittiruvi kuni
 Xalqaro bolalar kitoblari kuni
 Ota-onalik psixologiyasi
 Askar bolalar

Havolalar 
 Bolalar huqulari toʻgʻrisida konvensiya

 
Odam ontogenezi
Bola huquqlari
Oila
Davlat qarzlari boʻyicha mamlakatlar roʻyxati

Quyidagilar Markaziy razvedka boshqarmasining „Jahon faktlar kitobi“ hamda XVJ maʼlumotlariga koʻra, davlat qarzi boʻyicha mamlakatlarning roʻyxatlaridir. Sof qarz — bu mamlakatning milliy valyutasida koʻrsatilgan toʻlovlarni olib tashlagan holda barcha davlat ssudalarining yigʻindisidir.

YIM % ga koʻra davlat qarzi

Aholi jon boshiga tushadigan davlat qarzi

Manbalar
Avi Buffalo

Avi Buffalo amerikalik rock guruh boʻlib, qoʻshiq yozuvchi va gitarachi Avi Zahner-Isenberg tomonidan Kaliforniyaning Long Beach shahrida tuzilgan. Ularning shu nomli debut albomi 2010-yil 27-aprelda chiqib, The A.V. Club, NME, Filter kabi musiqa nashrlari tomonidan ijobiy baholandi. Albomning birinchi singli „What's In It For“ va „Jessica“qoʻshiqlaridan iborat. Guruh 2010-yili SXSW festivalida ijro etdi, shu yilning iyulida esa Modest Mouse guruhi oldidan konsertni qizitib berdi. 2011-yili ikkinchi singl — „How Come? and Good I’m Wishing“ chiqdi, shu yil yozida esa guruh Yevropa va AQSh boʻylab gastrol uyushtirdi.

Diskografiyasi

Albomlari
 2010: Avi Buffalo
 2014: At Best Cuckold
 2019: Glow Cast on Eternal Sound

Singllari
 2010: „What's In It For“
 2011: „How Come/Good I’m Wishing“ (7" reliz)
 2018: „Panegyric“
 2019: „Skeleton Painting“

Manbalar

Havolalar
Katta portlashning grafik silsilasi

Katta portlashning grafik silsilasi Katta portlash nazariyasiga binoan vaqt boshlanishidan Qorongʻu davrigacha voqealar xronologiyasini koʻrsatadi.

Bu yerda logarfmik shkala ishlatilib, unda soniya oʻrniga  soniya berilgan. Masalan, bir mikrosoniya — . Shkaladagi -30 belgisini oʻgirish uchun  soniya = bir millisoniya deb hisoblash kerak. Logarifmik shkalada har bir qadam avvalgisidan oʻn marta uzunroqdir.

Astronomiya
Astrofizika
Sonic Youth

Sonic Youth — granj janridagi Amerikalik rok-guruh. „Bull in the Heather“ (1993) hiti orqali sanʼat dunyosiga kirib kelgan.

Diskografiya: Studiyaviy albomlar 
 Sonic Youth EP, (1982 m.)
 Confusion Is Sex (1983 m.)
 Bad Moon Rising (1985 m.)
 Made in USA (1986 m.)
 EVOL (1986 m.)
 Sister (1987 m.)
 Daydream Nation (1988 m.)
 Goo (1990 m.)
 Dirty (1992 m.)
 Experimental Jet Set, Trash & No Star (1994 m.)
 Washing Machine (1995 m.)
 Live in Holland 12/27/83 (1995 m.)
 A Thousand Leaves (1998 m.)
 Goodbye 20th Century (1999 m.)
 NYC Ghosts & Flowers (2000 m.)
 SYR 5 (2000 m.)
 SYR 6 (2002 m.)
 Murray Street (2002 m.)
 Dirty Deluxe Edition (2003 m.)
 Live at the Royal Albert Hall (2003 m.)
 Sonic Nurse (2004 m.)
 Rather Ripped (2006 m.)
 The Eternal (2009 m.)

Guruh tarkibi

Asosiy tarkib 
 Thurston Moore — vokal, gitara 
 Lee Ranaldo — vokal, gitara
 Kim Gordon — bas gitara 
 Steve Shelley — baraban

Guruhga turli yillarda kirgan ishtirokchilar 
 Jim O'Rourke — bas gitara
 Bob Bert — baraban (1990)

Havolalar 

 http://www.sonicyouth.com

Musiqiy guruhlar
Granj guruhlar
Alternativ rok guruhlar
Braziliya eʼtirozlari (2013)

2013-yilgi Braziliya eʼtirozlari (boshqa nomlari: Salat qoʻzgʻoloni, Sirka qoʻzgʻoloni, Braziliya bahori) Braziliyaning Natal shahrida 2012-yil avgustida boshlanib, 2013-yil mart oyida boshqa shaharlariga tarqab ketgan norozilik namoyishlaridir. Noroziliklar Movimento Passe Livre (Bepul Kira Harakati) tomonidan tashkillashtirilib, avvalboshda jamoat transportida yoʻlkira haqi oshirilishi tufayli kelib chiqdi. Eʼtirozlar keyinchalik ularni bostirishda namoyon boʻlgan politsiya shafqatsizligiga qarshi boʻlib ketdi. 2013-yil iyuniga kelib namoyishlar 1992-yildan beri Braziliya koʻrgan eng katta tadbirga aylandi.

Namoyishchilar keng koʻlamli islohotlar talab qilishdi, bularga xalq taʼlimi va sogʻliqni saqlash sohalarini moliyalashtirishga eʼtibor qaratish, futbol boʻyicha jahon chempionati kabi xalqaro sport tadbirlariga ortiqcha pul sarflamaslik, jamoat transporti infratizimini yaxshilash va shu bilan birga yoʻl haqini pasaytirish kabi talablar kiradi. Noroziliklarda qatnashayotganlarning aksariyati oliy maʼlumotli fuqarolardir.

Tasvirlar

Manbalar

Havolalar 
 Braziliya eʼtirozlaridan fotolar, globo.com

2013-yil voqealari
Braziliya tarixi
Muhabbat (tasavvuf)

Muhabbat — tasavvufda Allohga yetishish ("haqiqatga erishish")ning asosiy vositasi. Axmad Yassaviy, Sulaymon Boqirgʻoniy, Soʻfi Olloyor va shahrik. shoirlar sheʼrlarida insonni bu dunyoga emas, Allohga M. qoʻyishga chaqiradi. Yassaviy fikricha, kishi butun hayotini Allohga, ilohiy M.ga bagʻishlashi kerak, hayotning mohiyati Alloh — "haqiqat"ga erishishdir. Allohdan oʻzgaga boʻlgan M. soliklar nazarida majoziy M. sanalgan. Tasavvufona bitilgan gʻazal va sheʼrlarda majoziy M. orqali haqiqiy M. tarannum etiladi.

Tasavvuf
Venera (maʼbuda)

Venera — Qad. Rimda bahor maʼbudasi va bogʻdorchilik hamda poliz-sabzavotchilik homiysi. Keyinchalik yunon maʼbudasi Afroditata taqqoslanib, muhabbat va goʻzallik maʼbudasiga aylantirilgan. Sanʼatda V. ideal ayol goʻzapligini ifodalaydi.

Mifologik qahramonlar
Paxtaobod

Paxtaobod — Andijon viloyati Paxtaobod tumanidagi shahar (1975 yil gacha Qoʻqon qishloq shaharchasi). Tuman markazi. Viloyat markazi (Andijon shahri)dan 44 km, yaqin temir yoʻl stansiyasi— Tentaksoy (1 km). Aholisi 23,2 ming kishi (2003).

Paxtaobodda tuman hokimiyati binosi, davlat, maʼmuriy, qurilish tashkilotlari, avtokorxona, non mahsulotlari ishlab chiqarish korxonasi, 5 umumiy taʼlim maktabi, kasb-hunar kolleji, musiqa, sport maktablari, stadion, kutubxona, klublar, madaniyat va istiroxat bogʻi, muzey, kasalxona, poliklinika, dorixo-na, savdo va maishiy xizmat koʻrsatish shoxobchalari bor.

Paxtaobod — Andijon yoʻnalishida avtobuslar qatnaydi.

Tabiati 
Paxtaobod hududi viloyatning shimolda, Norin va Qoradaryo vohasidagi yassi tekislikda joylashgan. Relyefi gʻarbdan sharqqa balandlasha boradi. Oʻrtacha balandlik 260 m. Tuproqlari, asosan, boʻz tuproq. Daryo boʻylarida oʻtloqi boʻz tuproq, botqoq-oʻtloqi va botqoq tuproqlar tarqalgan. Adirlar efemer va efemeroidlar, zaxkash yerlarda qamish, qoʻgʻa, qiyoq oʻsadi. Yovvoyi hayvonlardan qizilquyruq, qumsichqon, jayra, qoʻshoyoq, koʻrsichqon, quyon, boʻri, tulki, qobon, boʻrsiq, kaltakesak, ilon va boshqalarni, qushlardan esa chumchuq, chugʻurchiq, soʻfitoʻrgʻaylarni uchratish mumkin. Hudud orqali Qoradaryo, Tentaksoy, Moylisoy oqib oʻtadi. Daryo va soy qirgʻoqlarining ayrim joylari harsang toshlar bilan mustahkamlangan. Qishloq xo'jaligi ekinlari Qoradaryo, Moylisoydan sugʻoriladi. «Doʻstlik» va «Olmaydon» nasos stansiyalari qurilgandan keyin Norin daryosidan ham suv olinadigan boʻldi. Iqlimi keskin kontinental. Yanvarning oʻrtacha temperaturasi —3,5°, iyulniki 26,7°. Eng past temperatura —26°, eng yuqori temperatura 42°. Vegetatsiya davri 217 kun. Yillik oʻrtacha yogʻin 300—400 mm. Yogʻin, asosan, qishda va bahorda yogʻadi.

Xo'jaligi 
Paxtaobodda yetakchi tarmoq qishloq xo'jaligi hisoblanadi. Paxtachilik, gʻallachilik, sabzavotchilik, polizchilik, bogʻdorchilik, chorvachilik bilan shugʻullaniladi. Paxtaobod tumanida paxta tozalash zavodi, «Interneyshnl» korxonasi, poyabzal fabrikasi, temir-beton mahsulotlari ishlab chiqarish korxonasi, 20 aksiyadorlik jamiyati, 14 jamoa, 71 kichik, 1099 xususiy korxona, 4 qurilish tashkiloti, avtokorxona, 953 savdo, 561 maishiy xizmat koʻrsatish shoxobchalari mavjud. Paxtaobod tumanida 13 ta shirkat, 406 ta fermer xoʻjaligi bor. Paxtaoboddagi jami ekin maydoni 17,4 ming ga, shu jumladan, 8,2 ming ga yerga paxta, 6,8 ming ga yerga don, 280 ga yerga kartoshka, 820 ga yerga sabzavot ekiladi. 996 ga yer mevazor, 92 ga yer tokzor bilan band.

Manbalar 

Oʻzbekiston shaharlari
Andijon viloyati
Paxtaobod tumani
The Gathering

The Gathering (; Inglizchadan tarjimasi: „yigʻilish“), Golland alternativ rok guruhi boʻlib, 1989-yili aka-uka Hans va René Rutten'lar hamda vokalchi Bart Smits tomonidan Niderlandlarning Oss shaharchasida tuzilgan.

Avvaliga The Gathering atmosferik death/doom metal janrida ijod etib, Celtic Frost va Hellhammer kabi guruhlardan ilhomlanishgan. 1994-yilda guruhga vokalchi Anneke van Giersbergen kelishi bilan The Gathering musiqa uslubi oʻzgarishi boshlandi, guruh shoegazing, post rock, experimental rock janrlariga oʻtib, Dead Can Dance, Cocteau Twins, Pink Floyd va Massive Attack guruhlaridan oʻrnak ola boshladi; keyinchalik ijod doirasi kengayib, progressive, alternative va trip rock janrlarida musiqa ijro etishga kirishdi.

2007-yil avgustida Anneke van Giersbergen guruhni tark etib, oʻzining Agua de Annique loyihasiga berildi. 2009-yil 12-martida The Gathering tarkibiga yangi vokalchi Silje Wergeland (sobiq Octavia Sperati aʼzosi) kirdi.

Diskografiyasi 
 Always... (1992)  Foundation 2000
 Almost a Dance (1993)  Foundation 2000
 Mandylion (1995)  Century Media, adadi: 130 000
 Nighttime Birds (1997)  Century Media, adadi: 90 000
 How to Measure a Planet? (1998)  Century Media, adadi: 80 000
 if then else (2000)  Century Media, adadi: 65 000
 Souvenirs (2003)  Psychonaut Records, adadi: 40 000
 Home (2006)  Noise/The End
 The West Pole (2009)  Psychonaut Records
 Disclosure (2012)  Psychonaut Records
 Afterwords (2013)  Psychonaut Records
 Beautiful Distortion (2022)  Psychonaut Records

Manbalar

Havolalar 
 
 The Gathering MySpace sahifasi
Parchinchi Rosie

Parchinchi Rosie (; ) Qoʻshma Shtatlarning madaniy timsollaridan biri boʻlib, ikkinchi jahon urushi paytida zavod-fabrikalarda qurol-yarogʻ va harbiy materiallar ishlab chiqarish uchun mehnat qilgan Amerika ayollarini aks ettiradi. Bu ayollar urushga ketgan erkak ishchilarning oʻrnini egallashgan. Parchinchi Rosie feminizm va ayollarning iqtisodiy salohiyati timsoli sifatida ishlatiladi.

Yana qarang 
 We Can Do It!

Manbalar
Burchakli pardozlash mashinasi

Burchakli pardozlash mashinasi (BPM), so'zl. bolgarka — tosh, temirdan va boshqa materiallardan tayyorlangan buyumlarni kesish, pardozlash va tozalash uchun mo'ljallangan, elektrasbob,  turli xil pardozlovchi mashinalarning bir turi. Qurilish va metalga ishlov berishda foydalanadi.

Moslama 

 Korpus formasi tslindrni eslatadi. Ko'pincha nasatkani maxkamlash qismiga yaqin joyda yonlamacha ushlagichi bo'ladi. BPM ichki qismi universal kollektorli dvigatel (UKD), yoqish tugmachasi yoki tortish o'zgartiruvchisi (zamonaviy BPM larda), burchakli tishli uzatma va elektrodvigateldan tashkil topgan. Ba'zi modellar burchak tezligi moslashtiruvchisi bilan jihozlangan.

Nasatka sifatida BPM shpindeliga rezbali qotiruvchilar bilan maxkamlanuvchi maxsus disklar (aylana) va sho'tkalar ishlatiladi. Odatda shpindel tashqi M14 rezbali bo'ladi. Shyotka ichki rezbaga ega bo'lib, bevosita shpindelga qotiriladi. Aylanalar teshik orqali siquvchi gayka yordamida qotiriladi.

Anjomlar 

Turli materiallar, xususan, po'lat, alyumin qotishmalar, tosh, keramik plita va h.k. larga ishlov berish uchun aylanalar mavjud. Odatda aylana tarkibi uni faqat bitta materialda qo'llash imkoniyatini beradi.

Sho'tkalar yuzalarni kirlar masalan, chirk va bo'yoqdan tozalash uchun ishlatiladi. Sho'tka tishlari po'lat va latundan tayyorlanadi. Latun sho'tkalar yumshoq va tez yediriladi, lekin ular uchqun chiqarmaydi va po'lat yuzalarda iz qoldirmaydi.

«Bolgarka»ning nomlanish tarixi 

Ushbu asbobning so'zlashuv nomi — «bolgarka» —  SSSRda 1970-chi yillarda, uning birinchi namunalari paydo bo'lganda yuzaga kelgan. Aynan  Bolgariyaning Plovdiv shahridagi «Eltos-Bolgarka» zavodida ishlab chiqarilishi uning nomlanishiga sabab bo'lgan.

Havolalar 

Elektr asboblar
Qurilish asboblari
Pardozlash asboblari
Breaking Bad

Breaking Bad (inglizchadan tarjimasi: yoʻldan ozib) Qoʻshma Shtatlarda chiqarilgan televizion drama serialdir. Produser — Vince Gilligan. Albukerke shahrida suratga olingan Breaking Bad shu shaharda yashovchi oʻpka saratoniga chalingan va moddiy qiyinchilikda qolgan kimyo oʻqituvchisi Walter White (Bryan Cranston) bilan sodir boʻladigan voqealar haqida hikoya qiladi. U oʻlimidan oldin oilasining moliyaviy kelajagini taʼminlash maqsadida sobiq oʻquvchisi Jesse Pinkman (Aaron Paul) bilan birga metamfetamin tayyorlash va sotishni boshlab, jinoiy hayotga kiradi.

Serial Qoʻshma Shtatlar va Kanadada AMC kanalida Sony Pictures Television mahsuloti sifatida 2008-yil 20-yanvarida efirga uzatilina boshlandi. 2011-yil 14-avgustda AMC Breaking Bag 16 qismdan iborat oxirgi, beshinchi mavsum uchun yangilanganini eʼlon qildi. Ushbu oxirgi mavsum ikki yarimga ajratilib, har bir yarim mavsum 8 qismdan iborat va ikki yil davomida efirga uzatildi. Birinchi yarim 15-iyul, 2012-yilda boshlanib, 2-sentabrgacha koʻrsatildi; ikkinchi yarim 2013-yil 11-avgustidan namoyish qilindi.

Breaking Bad tanqidchilar tomonidan keng miqyosda xush qarshilanib, TV tarixidagi eng yaxshi dramalardan biri hisoblanadi. Serialning teleefir uzatuvi tomoshabinlari soni 5-mavsumga kelib 6 milliondan oshib ketdi.

Breaking Bad yettita Primetime Emmy Award oldi, shundan uchtasi eng yaxshi aktyor — Bryan Cranston, ikkitasi eng yaxshi ikkinchi rol aktyori — Aaron Paul uchun, yana uchtasi eng yaxshi drama nominatsiyasida berildi. Cranston shuningdek uch bora Golden Globe Award va toʻrt marta Screen Actors Guild Award mukofotlari nomzodligiga qoʻyildi.

Manbalar

Havolalar 
 
 
 

AQSh teleseriallari
AMC dasturlari
Ingliz tilidagi televizion shoular
2000-yillar teleseriallari
2010-yillar teleseriallari
Ipr



Tarixi 
VIII asrga oid yozuvlarda tilga olingan Ipr oʻrta asr Yevropasining 80 ming aholiga ega boʻlgan boy shaharlaridan biri edi.
Radio Studio 54 Network

Radio Studio 54 Network, yoki Studio 54 Network — Locri, Calabriada tashkil etilgan Italiyadagi xususiy radiostansiyadir. Studio 54 Networkning FM boʻyicha toʻlqinlari Janubiy Italiyaning beshta mintaqasidagi toʻqqizta provinsiyagacha yetib boradi: Messina, Reggio Calabria, Vibo Valentia Catanzaro, Cosenza, Crotone, Lecce, Potenza va Salerno). Dastur musiqiy xitlar va har kunlik oxirgi axborotlarni taqdim etish bilan tavsiflanadi.

Tarixi 

Stansiyaga 1985-yil 6-iyunda Lokri shahrida Petro Paretta va Franchesko Masara va ulaning ikkita doʻsti tomonidan asos solingan. Studiyaning ofislari quyidagi manzil boʻyicha joylashgan: 148 Via Don Vittorio, Lokri. Uning shiori, , Marli Bobning mashhur iborasining tarjimasi hisoblanadi: «Musiqa qanchalik yaxshi boʻlsa, u senga tushganida sen ogʻriq sezmaysan».

Ularning xususiy shousi Studio 54 LiveTourni toʻgʻridan-toʻgʻri efirga uzatish bilan birga stansiya yana qoʻshimcha ravishda boshqa hududiy va milliy konsertlarni, shuningdek San-Remo festivalidagi voqealarni ham toʻgʻridan-toʻgʻri efirga uzatadi.

Dasturlar jadvali 

  54 News , axborot dasturi, har soat 7:00 dan 21:00 gacha;
  Soundtracks — il cinema alla radio , 8:40, 15:10 va 23:00 da;
  Promodisco , 12:40, 17:40 va 19:40 da;
  History time  Lutsiano Prokopio bilan, 13:30, 23:30 va 5:10 da;
  Area 54 — har kuni 14:30 va 21:30 da;
  Pezzi da 90  22:00 da;
  Rock Italia  8:40, 9:45, 21:20 va 23:45 da;
  Italia in Prima Pagina , axborot va yangiliklar, 6:00 dan 10.00 gacha;
  Rock Collection , 14:00 va 21:00 da;
  54 Disco Hit , 7:30, 13:00, 18:00 va 22:00 da;
  Rock a Mezzanotte , 00.00 dan keyin;
  Action Parade , 9.45 va 22.20 da; 
  The Ultimate Ipod Collection , 10.20 va 2.20 da;
  Edizione Limitata , 20.40 va 3.40 da;
  Concerto Impossibile , 3.20 va 20.40 da;
  Emozioni , 23.30 dan;
  Dejà vu , 12.30 da;
  Celebrity , 10.10 va 21.30 da;
  Storie  , 14.00 va 18.40 da;

Studio 54 LiveTour 

Studio 54 LiveTour — 2000-yildan boshlab doimiy oʻtkaziladigan spektakl. Shou butun kun davom etadi, dasturda maxsus mehmonlar, musiqa, oʻyinlar va diskoteka uyushtiriladi.

Studio 54 Angels 

«54 Angels» — bular jip va kabrioletlarda sayohat qiladigan «ilgʻor qizlar». Dastlab spektakldagi voqealarni qoʻllab-quvvatlash uchun foydalanilar edi, lekin 2010-yildan 54 studiya tomonidan tashkillashtirilmagan voqealarda ham namoyon boʻladigan koʻngil ochar guruhga aylanishdi.

Studio 54 Stargate 

Studio 54 Stargate stansiyaning asosiy mashgʻulotlarini va jonli translatsiyalarini oʻz ichiga qamrab oladi. Bu toʻliq qurollangan mobil radio- va  telestudiya, uch birlikdan tashkil topadi: audio va video uchun konsol va ishlab chiqarish uchun ikkita alohida birlik, post-mahsulot va audio va video eshittirish.

Manbalar

Havolalar 
 Radio Studio 54 Network Official Website 

Italiyadagi radiostansiyalar
1985-yilda tashkil etilgan radiostansiyalar
Calabriadagi media
Luiza okrugi (Ayova)

Luiza Okrugi () AQShning Ayova shtatida joylashgan. 2000-yilda aholi soni 12183 kishini tashkil qilgan. AQSh axolini roʻyxatga olish byurosi baxolashiga koʻra 2009-yilda okrug aholisi 11245 kishini tashkil qilgan. Uapello shahri okrug markazi hisoblanadi.

Tarix 
Luiza Okrugi 7-dekabr 1836-yilda tashkil topgan.

Geografik joylashuvi 
AQSh axolini roʻyxatga olish byurosi maʼlumotiga koʻra, okrug maydoni 1040 km² ni tashkil qiladi.

Asosiy shosselar 
  Shosse 61
  Avtostrada 70
  Avtostrada 78
  Avtostrada 92

Qoʻshni okruglar 
 Jonson  (shimoliy-gʻarbda)
 Maskatin  (shimolda)
 Rok-Aylend, Illinoys  (shimoliy-sharqda)
 Merser, Illinoys  (sharqda)
 De-Moyn  (janubda)
 Genri  (janubiy-gʻarbda)
 Vashington  (gʻarbda)

Demografiyasi 
2000-yil axolini roʻyxatga olish maʼlumotlariga koʻra okrugda 12183 kishi irtiqomat qilgan. Ularning 25,5 %  18 yoshgacha boʻlgan bolalar, 14,7 %  65 yoshdan oshganlar tashkil qilgan. Axolining 49,9 % ni ayollar tashkil qilgan.

Milliy tarkibi quyidagicha boʻlgan: 97,9 % oq tanlilar, 0,9 % afroamerikaliklar, 0,3 % tub axoli, 0,6 % ikki va undan ortiq irqqa mansublar.

Manbalar
Galisiyacha Vikipediya

Galisiyacha Vikipediya — Vikipediyaning galisiya tilidagi boʻlimi. Galisiyacha Vikipediya 2004-yildan boshlab faoliyat yuritmoqda.

Hozirgi ahvoli 
-yil - boʻyicha Galisiyacha Vikipediyada  maqolalar mavjud.  foydalanuvchi roʻyxatdan oʻtgan, ularning  nafari oxirgi oy ichida kamida bitta tahrir qilgan,  foydalanuvchi esa administrator. Jami tahrirlar soni — . Teranligi (bugun):

Statistik tarixi 
 2005-yil noyabr — 10 000 maqola
 2009-yil 23-iyul — 50 000 maqola
 2013-yil 4-mart — 100 000 maqola

Manbalar

Havolalar 

 Alejandro Tobar. Galipedia e Normalización. Статья в галисийском интернет-издании Vieiros о роли Википедии в сохранении и развитии галисийского языка.
 Alberto Ramos. Os 50.000 artigos da Galipedia // Xornal de Galicia, 17.08.2009 . Статья о Википедии в галисийском издании Xornal de Galicia, посвященная 50-тысячной статье в разделе.
 A Galipedia amosa a preocupación coa proxección da cultura galega . Интервью с одним из администраторов Галипедии на галисийском интернет-портале Galiciae.com.
 José Manuel Baltar, baneado da Galipedia no seu día de estrea. Статья в галисийском интернет-издании Vieiros о блокировке пользователя «José Manuel Baltar». Хосе Мануэль Бальтар — известный испанский политик, депутат галисийского парламента. Пользователь под его именем был заблокирован за активное участие в войне правок в статьях, посвященных галисийским политическим деятелям.
Mahkamlovchi buyum shlitsi

Mahkamlovchi buyum shlitsi — Rezbalimahkamlovchi buyumning bosh qismida joylashgan chuqurlik bo'lib, ushbu buyumga otvyortka yoki gaykali kalit asbobi orqali aylantiruvchi momentni yetqazib berishga xizmat qiladi. Uning ko'p turlari mavjud.

Shlitslar ko'rinishi

Manbalar

Yana qarang 
 Mahkamlovchi buyumlar
 Mahkamlash detallari
 Shlitsli birikmalar

Havola